# REPUBLIKA HRVATSKA

# DUBROVAČKO NERETVANSKA ŽUPANIJA

OSNOVNA ŠKOLA FRA ANTE GNJEČA STAŠEVICA

20345 Staševica, Petra Kežića 2 tel. fax 020/695 102, 695-356

e-mail: skola@os-agnjeca-stasevica.skole.hr žiro račun:2340009-1100169726

MB:3024067 OIB 87806262233

Klasa:400-01/20-01/23

Urbroj:2165-17-20-1

Staševica,08.12.2020.

 Broj RKDP: 13123 Razina: 31

 MB škole: 03024067 Šifra djelatnosti: 8520

 OIB: 87806262233 Razdjel: 000

 OBRAZLOŽENJE FINANCIJSKOG PLANA ZA 2021.GODINU

 TE PROJEKCIJA ZA 2022. I 2023. GODINU

1. Sažetak djelokruga rada proračunskog korisnika

Osnovna škola Fra Ante Gnječa obuhvaća upisno područje mjesta: Draževitići ( Splitsko-dalmatinska županija) Staševica, Spilice-Crpala i Gnječa)

Razina urbanizacije je dosta dobra što je i preduvjet dobrih uvjeta života i rada učenika i njihovih roditelja.

Međutim, posljednjih nekoliko godina kao posljedica opće stagnacije u društvu neposredno se odražava na konstantno smanjivanje broja učenika.

Nastava se, redovna,izborna, dodatna i dopunska izvodi prema nastavnim planovima i programima, koje je donijelo Ministarstvo znanosti, obrazovanja i športa, operativnom Godišnjem izvedbenom odgojno-obrazovnom planu i programu rada te školskom kurikulumu.

Školu u školskoj godini 2020./2021. polazi 76 učenika u 8 razrednih odjela.

2. Obrazloženje programa rada školske ustanove

Prioritet je kvalitetno obrazovanje i odgoj učenika što ostvarujemo:

- stalnim usavršavanjem učitelja ( seminari, stručni skupovi, aktivi ) i podizanjem učiteljskog standarda na višu razinu

- poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije

- organiziranjem zajedničkih aktivnosti učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine

- poticanjem razvoja pozitivnih vrijednosti razvijajući samostalnost, samopouzdanje i odgovornost nastojeći ih usmjeriti kritičkom promatranju i razmišljanju

3. Zakonske i druge podloge na kojima se zasniva program rada škole

- Zakon o odgoju i obrazovanju u osnovnoj i srednjoj školi, NN br. 87/08, 86/09.,92/10.,90/11., 86/12., 94/13., 152/14., 7/17.i 68/18, 98/19, 64/20.

- Zakon o ustanovama, NN br.76/93.,29/97.,47/99.,35/08, 127/19.

- Zakon o proračunu, NN br.87/08,136/12 ,15/15 Pravilnik o proračunskim klasifikacijama, NN br.26/10, 120/13,01/20. i Pravilnik o proračunskom računovodstvu i računskom planu, NN br. 114/10 i 31/11,124/14,115/15,87/16,3/18,126/19,108/20.

- Upute za izradu proračuna lokalne ( regionalne ) samouprave za razdoblje 2021.-2023. iz listopada 2020. godine

- Godišnji izvedbeni odgojno-obrazovni plan i program rada za školsku godinu 2020./2021.

- Školski kurikulum OŠ Fra Ante Gnječa Staševica, nastavne i izvannastavne aktivnosti za školsku godinu.

4. Usklađenost ciljeva, strategije i programa s dokumentima dugoročnog razvoja

Školske ustanove ne donose strateške, već godišnje operativne planove ( GPP i školski kurikulum ) prema planu koji je donijelo MZO. Vertikalna usklađivanja ciljeva i programa MZO-a i jedinice lokalne ( regionalne ) samouprave te školske ustanove još nije provedena.

Također, planovi se donose za nastavnu, a ne za fiskalnu godinu što je mogući uzrok odstupanjima.

Prioritet je osnovnoškolsko obrazovanje i odgoj naših učenika. Podizanjem kvaliteta nastave na višu razinu stalnim usavršavanjem učitelja u skladu s našim mogućnostima.

5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa

Izvori sredstava za financiranje rada škole su:

- Opći prihodi i primici, skupina 636, državni proračun za financiranje rada zaposlenih radnika

- Pomoći 639 za financiranje pomoćnika u nastavi

- Opći prihodi i primici, skupina 671, regionalni proračun za materijalne troškove poslovanja te održavanje i obnovu nefinancijske imovine

* Prihodi po posebnim propisima i prihodi od HZZ za pokriće mirovinskog osiguranja radnika na stručnom osposobljavanju za rad bez zasnivanja radnog odnosa
* Projekt „ Zajedno možemo sve“ vol. I i II EU – pomoćnici u nastavi za prošlu i ovu školsku godinu ( 1 pomoćnik u nastavi).

- Donacije - strogo namjenska sredstva po pojedinim programima

Prihodi iz državnog proračuna

Prihodi nisu planirani isključivo u skladu s propisanim indeksom rasta za ovu vrstu rashoda, uzeli smo u obzir sve ugovore, TKU i novi granski ugovor iz 2018.godine

Ostali troškovi za zaposlene: izdaci za dar djeci planirani su na nivou 2020.godine. Trošak jubilarnih nagrada varira ovisno o broju zaposlenih koji stječu to pravo, a osnovica je 1.800.- kn.

Trošak otpremnina se promijenio u odnosu na prošle godine i iznosi 2\*5809.79 kn, znači umirovljenik dobiva 11619,58 kuna pri odlasku u mirovinu što je više u odnosu na prošle godine.

Prihodi od Županije

* Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz Uputa za izradu proračuna.
* Od ukupnog iznosa prvo smo predvidjeli „ fiksne rashode „ koji su planirani na bazi potrošnje tekuće godine, tj. troškove prijevoza učenika „ Čazmatransom „ , troškove energije(el. energije i lož ulja), te troškove zdravstvenih pregleda zaposlenika koji su ugovoreni Kolektivnim ugovorom.
* U rashodima u kategoriji općih troškova prvo smo planirali obvezne rashode za komunalne usluge ( voda, odvoz smeća, deratizacija ) te rashode za telefon, platni promet, materijal, obveznu pedagošku dokumentaciju škole, održavanje računalne opreme.

Nakon toga planiramo ostale troškove prema prioritetima i mogućnostima radi normalnog funkcioniranja škole.

6. Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini

 Ostvareno je redovno odvijanje nastavnog procesa:

* 78 učenika su redovno završila nastavnu godinu.
* 2 učenika je bilo na županijskom natjecanju
* Zaposlenici su se stručno usavršavali na seminarima, stručnim aktivima i radionicama što je također financirano kroz materijalne troškove.

 Ravnatelj:

 Boro Bustruc, prof.